Document ID: 32002R2060

Komisijas Regula (EK) Nr. 2060/2002
(2002. gada 20. novembris),
ar ko groza Regulu (EK) Nr. 2019/94 attiecībā uz licencēm, kas vajadzīgas, lai importētu kukurūzas cietes ražošanas blakusproduktus no Amerikas Savienotajām Valstīm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 20. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1666/2000 [2], un jo īpaši tās 9. panta 2. punktu,
tā kā:
(1) Komisijas 1994. gada 2. augusta Regulā (EK) Nr. 2019/94 par kukurūzas cietes ražošanas blakusproduktu importu no Amerikas Savienotajām Valstīm [3], kas grozīta ar Regulu (EK) Nr. 396/96 [4], paredzēti īpaši noteikumi, lai nodrošinātu ievestās produkcijas atbilstību attiecīgajai tarifa definīcijai. Šie noteikumi ietver arī Amerikas Savienoto Valstu slapjās malšanas nozares sertifikātu.
(2) Ir mainījusies par šā sertifikāta izsniegšanu atbildīgā aģentūra. Attiecīgi jāgroza sertifikātā minētais nosaukums un adrese. Tāpat lietderīgi sertifikātā iekļaut norādi uz tā izsniegšanas datumu.
(3) Jāparedz noteikumi attiecībā uz pārejas laiku, kad izmanto sertifikātus, kas izsniegti pirms šīs regulas stāšanās spēkā.
(4) Tādēļ jāgroza Regula (EK) Nr. 2019/94.
(5) Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2019/94 pielikumā "Atbilstības sertifikāta" paraugu aizstāj ar šīs regulas pielikumā iekļauto paraugu.
2. pants
Paliek spēkā sertifikāti, kas pirms šīs regulas stāšanās spēkā izsniegti saskaņā ar Regulu (EK) Nr. 2019/94.
Šī regula stājas spēkā desmitajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 20. novembrī

Labels: 3
17
18
20